Държавен вестник, бр. 54, 2021 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  54
от вноски на работодател или друг осигурител – само ако те не са предвидили ограничение 
за прехвърлянето им. Ограниченията за прехвърляне, уговорени от работодател в договора с 
пенсионноосигурителното дружество (ПОД), не се прилагат, ако този договор или трудовото 
Ви правоотношение с работодателя са прекратени.
Във връзка с прехвърлянето Ви в друг пенсионен фонд пенсионноосигурителните дружества, 
техните акционери, осигурителни посредници или други лица нямат право да Ви предоставят, 
да предлагат или да обещават под каквато и да е форма специални привилегии, подаръци, 
услуги или други облаги.
Процедурата за прехвърляне е подробно уредена в Наредба № 3 на КФН за реда и начина за 
промяна на участие и за прехвърляне на натрупаните средства на осигурено лице от един фонд 
за допълнително пенсионно осигуряване в друг съответен фонд, управляван от друго пенсион­
ноосигурително дружество. Актуалният текст на наредбата можете да намерите на интернет 
страницата на КФН (www.fsc.bg).
2. Случаи, в които имате право да се прехвърлите
Вие имате право да се прехвърлите в друг ДПФ не повече от веднъж в рамките на една 
календарна година.
Вие можете да се прехвърлите независимо от периода на участие във фонда в следните случаи:
– при несъгласие с извършени промени в правилника или инвестиционната политика на 
фонда, ако подадете заявление за прехвърляне в тримесечен срок от уведомлението за това, с 
изключение на случаите, когато тези промени произтичат от изменение в нормативната уредба 
или се извършва промяна в седалището или адреса на управление на пенсионноосигурителното 
дружество;
– при преобразуване или прекратяване на пенсионноосигурителното дружество или на уп­
равлявания от него фонд, където сте осигурен. 
Също така Вие имате право веднъж в рамките на 1 календарна година да прехвърлите на­
трупаните от лични вноски средства на Вашия съпруг или на Ваши роднини по права линия 
до втора степен.
3. Подаване на заявлението ���������������������������������������������������������
и сключване на осигурителен договор или допълнително спо­
разумение
Заявлението се подава в електронна форма или на хартиен носител чрез служител или 
осигурителен посредник на пенсионноосигурителното дружество, управляващо фонда, в който 
желаете да преминете („новото“ дружество). Когато заявлението се подава на хартиен носител, е 
необходимо подписът Ви върху първия му екземпляр да бъде нотариално заверен. Електронното 
заявление се подписва с квалифициран електронен подпис, валиден към датата на извършване 
на електронното изявление. 
При промяна във Вашите имена или ЕГН, с които сте регистриран в пенсионния фонд, в 
който сте осигурен, в случай че не сте уведомили дружеството за промяната, е необходимо да 
приложите към заявлението заверени от Вас (при подадено електронно заявление – сканирани) 
копия от официалните документи, удостоверяващи това обстоятелство:
– при промяна на ЕГН – удостоверителен документ от съответната служба ГРАО към Ми­
нистерство на регионалното развитие и благоустройството, обслужваща общината по постоянен 
адрес, или друг документ, съгласно действащото в страната законодателство;
– при промяна на имената – удостоверение за сключен граждански брак, съдебно решение 
(за развод, промяна на имена и др.), удостоверение за идентичност на имена или друг документ, 
съгласно действащото в страната законодателство. 
Личната карта не е документ, удостоверяващ промяна в трите имена или ЕГН на осигуре­
ното лице, и в тази връзка липсва необходимост и основание да се прилага копие от нея към 
заявлението за прехвърляне.
При прехвърляне на средства на Вашия съпруг или на Ваши роднини по права линия до 
втора степен е необходимо да приложите към заявлението собственоръчно заверени копия от 
документи, удостоверяващи брачната или родствената връзка. 
Едновременно с подаване на заявлението за прехвърляне, се подписва и осигурителен договор 
с „новото“ дружество (съответно допълнително споразумение – при наличие на вече сключен 
друг договор за осигуряване в същия фонд). Договорът Ви (съответно допълнителното споразу­
мение) с „новото“ дружество влиза в сила в деня на прехвърляне на средствата Ви по сметката 
на фонда, управляван от „новото“ дружество.
Лицето, което приема заявлението, е длъжно да му постави входящ номер и да попълни 
в него и в осигурителния договор, съответно допълнителното споразумение, определените за 
дружеството данни. Служителят на дружеството е длъжен да удостовери приемането с име, 
длъжност и подпис, а осигурителният посредник – с име, служебен номер и подпис, и да Ви 
върне екземпляр от заявлението и от договора. При подаване на електронно заявление, елек­
тронно копие от него и от осигурителния договор, подписани с квалифицирания електронен 
подпис на дружеството, ще бъдат изпратени на Вашия e-mail адрес.